Държавен вестник, бр. 16, 2026 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  16
Декларация за промяна в декларирани 
обстоятелства
Чл. 79. Лицата, заемащи публични длъж­
ности, подават декларации по чл. 75, ал. 1, 
т. 3 и 4 в едномесечен срок от настъпване 
на промяната.
Публикуване на декларации на интернет 
страницата на Сметната палата
Чл. 80. (1) В едномесечен срок от изтичане 
на сроковете по чл. 76, ал. 1 и чл. 79 органът 
по избора или назначаването публикува на ин­
тернет страницата си декларациите на лицата, 
заемащи публични длъжности, и списък на 
лицата, които не са подали декларации в срок.
(2) В двумесечен срок от изтичане на сро­
ковете по чл. 78 и 79 Сметната палата публи­
кува на интернет страницата си декларациите 
на лицата, заемащи публични длъжности, и 
списък на лицата, които не са подали декла­
рации в срок.
Уведомяване на Комисията за отнемане на 
незаконно придобитото имущество
Чл. 81. Сметната палата уведомява Коми­
сията за отнемане на незаконно придобитото 
имущество за започване на проверка, когато 
лицето е закъсняло да подаде декларация по 
чл. 75, ал. 1, т. 2 или 4 и в срок от един ме­
сец от уведомяването му за това закъснение 
не подаде такава. Проверка не започва, ако 
неподаването се дължи на причини, за които 
лицето не отговаря.
Раздел II
Регистри на декларациите
Публичен регистър за декларациите на 
лицата, заемащи публични длъжности
Чл. 82. (1) Органът по избора или назнача­
ването поддържа публичен регистър на декла­
рациите за несъвместимост и декларациите 
за промяна на декларирани обстоятелства в 
декларациите за несъвместимост за лицата 
по чл. 75, ал. 1. 
(2) Сметната палата приема декларациите
за имущество и интереси и за промяна в 
дек­ларирани обстоятелства в декларацията 
за имущество и интереси в частта за интере­
сите и ги завежда в публичния регистър по 
чл. 126, ал. 1, т. 1. 
(3) Публичният регистър по чл. 126, ал. 1, 
т. 1 съдържа информацията по чл. 75, ал. 1.
Право на достъп
Чл. 83. (1) Всяко лице има право на достъп 
до данните от регистрите по чл. 126, ал. 1. 
(2) Достъпът се осигурява чрез интернет 
страницата на Сметната палата, съответно 
на органа по избора или назначаването, при 
спазване на изискванията за защита на лич­
ните данни. 
(3) Всяко лице има право да получава ин­
формация, свързана с данните от регистрите 
по чл. 126, ал. 1, по реда на Закона за достъп 
до обществена информация.
(4) Условията и редът за съхранение на 
данните от регистрите по чл. 126, ал. 1 се 
уреждат в правилника за устройството и ор­
ганизацията на дейността на Сметната палата.
Раздел III
Проверка на декларациите и имущественото 
състояние
Проверка на декларациите
Чл. 84. (1) В срок до 6 месеца от изтичане 
на сроковете по чл. 78 и 79 съответните слу­
жители от специализираната администрация 
на Сметната палата проверяват и анализират 
информацията от декларациите за имущество 
и интереси на лицата, заемащи публични 
длъжности, относно достоверността на дек­
ларираните факти. 
(2) Проверката на декларациите за имущест­
во на съдии, прокурори и следователи, в т.ч. 
на председателите на Върховния касационен 
съд и Върховния административен съд, главния 
прокурор, административните ръководители 
на органите на съдебната власт и техните 
заместници, се извършва при условията и по 
реда на Закона за съдебната власт.
Достъп до информация на други държавни 
органи
Чл. 85. (1) Проверката на декларациите се 
извършва чрез пряк достъп до електронните 
регистри, бази данни и други информацион­
ни масиви, поддържани от други държавни 
органи, с изключение на службите за сигур­
ност. Обменът на информация със службите 
за сигурност се извършва при условия, ред и 
срокове, определени в съвместна инструкция 
за осъществяване на взаимодействие, издадена 
от министъра на вътрешните работи, предсе­
дателя на Държавна агенция „Национална си­
гурност“, Комисията за отнемане на незаконно 
придобитото имущество и Сметната палата. 
(2) Служителите от специализираната 
администрация на Сметната палата може 
да изискват допълнителна информация от 
държавните органи, органите на местното 
самоуправление и местната администрация, 
органите на съдебната власт и от други ин­
ституции, пред които декларираните факти 
подлежат на вписване, обявяване или удос­
товеряване. 
(3) Органите и институциите по ал. 1 са 
длъжни в 30-дневен срок от получаване на 
искането да предоставят необходимата ин­
формация. 
(4) Проверката се извършва чрез съпоста­
вяне на декларираните факти и на информа­
цията, получена по реда на ал. 1. 
(5) Сметната палата може да получава 
информация от информационните системи 
по чл. 56 и 56а от Закона за кредитните